OpenLLM-France/wikimedia huggingface dataset:
# Isidor Balaguer Sanchis

Isidor Balaguer Sanchis (València, 1931 - 29 de gener de 2017), més conegut com a Doro Balaguer, fou un pintor i polític valencià, membre del Grup Parpalló i dirigent del Partit Comunista del País Valencià primer, i fundador de la Unitat del Poble Valencià posteriorment.

## Biografia

Provinent d'una família d'industrials i comerciants, Doro Balaguer es va llicenciar en Belles Arts i va viure a París, on va rebre la influència de les tendències més avantguardistes de la pintura dels anys 50. En tornar a València, formaria part del Grup Parpalló, per a abandonar posteriorment la pintura i dedicar-se a la política.
Encara durant el franquisme, va ser un dels dirigents del Partit Comunista d'Espanya al País Valencià, en temps en què aquell partit era clandestí. Durant la dictadura fou detingut i torturat en diverses ocasions. El franquisme també li va retirar el passaport en diverses ocasions. Amb l'arribada de la transició democràtica, Balaguer seria un dels líders del Partit Comunista del País Valencià fins als anys 80, quan junt a un sector valencianista abandonaria el partit per a fundar l'Agrupament d'Esquerra del País Valencià, formació de curta vida que en les eleccions generals espanyoles de 1982 participaria en la coalició Unitat del Poble Valencià, que en 1984 esdevindria partit polític. Abans, però, Doro Balaguer seria el candidat a la presidència de la Generalitat Valenciana per Unitat del Poble Valencià a les eleccions a les Corts Valencianes de 1983, on obtindria poc més del 3% del vot i seria la quarta força política.
Poc després abandonaria la política, i en la dècada de 2010 va tornar al món de la pintura, exposant les seues obres de nou.

## Referències

* 1 2 3 «S'ha mort Doro Balaguer, referent polític i artístic de l'antifranquisme valencià». Vilaweb, 29-01-2017. [Consulta: 29 gener 2017].
* ↑ El desencanto lúcido del viejo Doro notícia a Levante-EMV del 6 de maig de 2009 (castellà)
* ↑ Doro Balaguer debuta a los 80 notícia a Levante-EMV del 28 de novembre de 2011 (castellà)
# Chelaethiops

Chelaethiops és un gènere de peixos de la família dels ciprínids i de l'ordre dels cipriniformes.

## Taxonomia

* Chelaethiops bibie (Joannis, 1835)
* Chelaethiops congicus (Nichols & Griscom, 1917)
* Chelaethiops elongatus (Boulenger, 1899)
* Chelaethiops minutus (Boulenger, 1906)
* Chelaethiops rukwaensis (Ricardo, 1939)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ UNEP-WCMC Species Database (anglès)
* ↑ 2008 IUCN Red List of Threatened Species (anglès)
* ↑ ITIS (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* uBio (anglès)
# Eileen Malone

Eileen Malone (Victor, Nova York, 1906 – 1999) va ser una arpista i educadora musical estatunidenca.

## Vida i carrera

Malone va estudiar arpa a l'Escola de Música Eastman, graduant-se el 1928. Va continuar els seus estudis al conservatori de París amb Marcel Tournier i a la "Juilliard School" amb Marcel Grandjany. El 1930 es va incorporar a la facultat del departament preparatori d'"Eastman" i el 1936 es va convertir en professora d'arpa a l'Escola de música Eastman.
Va continuar ensenyant a Eastman fins a la seva jubilació el 1989. Va exercir àmpliament com a arpista i va exercir durant quaranta-tres anys com a principal arpista per a l'Orquestra Filharmònica de Rochester, exercint també en diverses gravacions. El 1962 Malone va ser membre fundador de la "American Harp Society" i va exercir el consell d'administració des de 1967 a 1973 i de 1977 a 81.
Després de la seva jubilació, Malone va treballar per fomentar la música a les escoles públiques. Va morir després d'un ictus als 9 anys. Eastman van crear una beca memorial en nom seu. Els estudiants destacats de Malone inclouen; Patrizia Tassini, l'arpista/compositora Jessica Suchy-Pilalis, i Gretchen Van Hoesen (principal arpista de l'Orquestra Simfònica de Pittsburgh).

## Referències

* ↑ Noted harpist Eileen Malone dies at 92". Retrieved 10 February 2012.
* ↑ "Eileen Malone". Retrieved 10 February 2012.
* ↑ The American harp journal". 17. American Harp Society. 1999.
# Wauneta

Wauneta és una població dels Estats Units a l'estat de Nebraska. Segons el cens del 2000 tenia 625 habitants.

## Demografia

Segons el cens del 2000, Wauneta tenia 625 habitants, 280 habitatges, i 180 famílies. La densitat de població era de 317,5 habitants per km².
Dels 280 habitatges en un 23,2% hi vivien nens de menys de 18 anys, en un 56,1% hi vivien parelles casades, en un 5,7% dones solteres, i en un 35,7% no eren unitats familiars. En el 32,9% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,65.
Per edats la població es repartia de la següent manera: un 18,6% tenia menys de 18 anys, un 5,1% entre 18 i 24, un 20,6% entre 25 i 44, un 21,6% de 45 a 60 i un 34,1% 65 anys o més.
L'edat mediana era de 50 anys. Per cada 100 dones de 18 o més anys hi havia 89,9 homes.
La renda mediana per habitatge era de 29.813 $ i la renda mediana per família de 33.500 $. Els homes tenien una renda mediana de 24.750 $ mentre que les dones 16.932 $. La renda per capita de la població era de 16.385 $. Aproximadament el 7,2% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wauneta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Wauneta». American Fact Finder. Oficina del Cens dels Estats Units, 12-01-2010.
# Boada (Salamanca)

Boada és un municipi de la província de Salamanca a la comunitat autònoma de Castella i Lleó. Limita al Nord amb El Cubo de Don Sancho, a l'est amb La Fuente de San Esteban, al sud amb Martín de Yeltes i a l'oest amb Retortillo i Villares de Yeltes.
Evolució demogràfica :
| 1991 | 1996 | 2001 | 2004 |
| 524 | 484 | 390 | 270 |

## Enllaços externs

* Enllaç a Wikisalamanca
Viccionari
# Nude (cançó)

"Nude" fou el segon senzill extret de l'àlbum In Rainbows, setè disc d'estudi del grup britànic Radiohead. Malgrat ser llançada l'any 2008, la cançó fou composta durant el 1997 i la banda va interpretar-la en directe poc després, però no fou inclosa en cap àlbum fins deu anys després. Curiosament, als Estats Units fou la cançó més reeixida del grup des de "Creep" del 1993.

## Informació

No es coneix el moment en el qual Thom Yorke va escriure "Nude", però una versió de la cançó es va enregistrar durant unes sessions de gravació amb el productor Nigel Godrich. La cançó va causar bona sensacions a la banda i tenien previst incloure-la en l'àlbum OK Computer, però finalment van canviar d'opinió. Tanmateix, durant la gira mundial d'aquest àlbum van tocar la cançó i progressivament van anar canviant diferents detalls com els acords de la tornada, la melodia vocal o també algunes lletres. Durant aquesta etapa, la cançó encara no tenia un títol oficial i sovint va anar canviant de nom, per exemple "Neut" o "Big Ideas", el darrer suggerit pels mateixos seguidors. En el documental Meeting People is Easy, Yorke va bromejar amb el periodista Matt Pinfield que el títol complet era realment "Your Home Is At Risk If You Do Not Keep Up Repayments".
Després del 1998, Radiohead tenia planejat incloure la cançó en l'àlbum Kid A (2000) però finalment ho van declinar i tampoc la van afegir en els següents dos treballs. Durant aquesta època van interpretar la cançó en comptats concerts i generalment en acústic. Els membres de la banda seguien interessats en la cançó però fins al moment no havien aconseguit cap versió satisfactòria a l'estudi de gravació. L'any 2005, preparant en el nou treball junt a Mark Stent, la cançó fou inclosa en la llista de cançons en les quals volien treballar i ja oficialment amb el títol de "Nude". A principis de 2006, el grup va confirmar l'enregistrament de la cançó amb nous arranjaments que els havien convençut per incloure-la en el nou disc. Tot i que la versió inclosa finalment a In Rainbows fou diferent, Radiohead ja va interpretar la cançó en la majoria de concerts realitzats durant el 2006.
Per promocionar el seu llançament, van organitzar un concurs perquè els seguidors creessin les seves pròpies remescles de la cançó, que estigueren disponibles via descàrrega digital des de l'1 d'abril de 2008 a iTunes. El videoclip fou realitzat per l'humorista Adam Buxton i el director Garth Jennings, que ja havien realitzat el videoclip de l'anterior senzill "Jigsaw Falling Into Place". És un dels pocs videoclips de la banda que conté material de tots els membres i mostra els quatre integrants durant una actuació en slow motion.

## Llista de cançons
### 7"

* "Nude"
* "4 Minute Warning"

### CD

* "Nude" − 4:17
* "Down Is the New Up" − 5:00
* "4 Minute Warning" − 4:05

## Referències

* 1 2 3 «Radiohead announce new single details» (en anglès). NME, 12-03-2008. [Consulta: 12 juliol 2012].
* ↑ «Nude» (en anglès). Citizeninsane.eu. Arxivat de l'original el 2016-05-25. [Consulta: 1r juliol 2012].

## Enllaços externs

* "Nude" a At Ease Web (anglès)
Viccionari
# Isidor Aguiló Cortès

Isidor Aguiló Cortès (Palma, 1862 - Barcelona, 1940) va ser un enginyer agrònom.
El 1889 ingressà en el cos d'enginyers agrònoms. Des de 1919 fou el director de l'Estació Olivarera de Tortosa. El 1919 impulsà la creació del "Boletín mensual de olivicultura y elaboración moderna del aceite de oliva". Ocupà diversos càrrecs a Barcelona i Madrid. Es jubilà el 1929, quan era inspector general del Consell Agronòmic. Dedica gran part de la seva activitat professional a estudiar i divulgar el conreu modern de l'olivera. En aquest sentit, organitzà un total de 34 camps d'experimentació olivarera, pronuncià nombroses conferències i edità fulletons de divulgació. Va ser secretari de l'Associació Nacional Olivarera.

## Obra

* 1897. La tierra labrantía y el trabajo agrícola en la provincia de Barcelona.
* 1906. Guissona y su comarca.
* 1909. Diputación Provincial de Gerona. Mejoras del cultivo del arroz en la próxima campaña.
* 1909. Mejoras en el cultivo del trigo.
* 1918. Recolección y escogido de la aceituna.
* 1918. Necesidad de abonar los olivares. Notas de vulgarización.
* 1918. La poda racional del olivo. Notas de divulgación.
* 1919. Notas de actualidad sobre la elaboración del aceite de oliva.
* 1920. Notas de nuestras recientes excursionesal valle de Albaira y a Mallorca. Cercfenamiento del tronco del olivo.
* 1923. La viruela del olivo.
* 1926. La mosca de la oliva. Necesidad de una lucha enérgica y perseverante.

## Referències

* ↑ «Aguiló Cortès, Isidor». A: Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 279. ISBN 84-8661702-2.
# Chela caeruleostigmata

Chela caeruleostigmata és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba als rius Mekong i Chao Phraya.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Chela caeruleostigmata». Catalogue of Life. (anglès) (anglès)
# El Madroño

El Madroño és una localitat de la província de Sevilla, Andalusia, Espanya. L'any 2005 tenia 3677 habitants. La seva extensió superficial és de 103 km² i té una densitat de 3,6 hab/km². Les seves coordenades geogràfiques són 37° 38′ N, 6° 30′ O. Està situada a una altitud de 350 metres i a 77 kilòmetres de la capital de la província, Sevilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 402 | 376 | 368 | 364 | 382 | 379 | 369 | 366 | 367 | 360 | 353 |
# Woodson Terrace

Woodson Terrace és una població dels Estats Units a l'estat de Missouri. Segons el cens del 2000 tenia 4.189 habitants.

## Demografia

Segons el cens del 2000, Woodson Terrace tenia 4.189 habitants, 1.689 habitatges, i 1.102 famílies. La densitat de població era de 2.073,6 habitants per km².
Dels 1.689 habitatges en un 30,6% hi vivien nens de menys de 18 anys, en un 43,4% hi vivien parelles casades, en un 16,7% dones solteres, i en un 34,7% no eren unitats familiars. En el 28,2% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,5% tenia menys de 18 anys, un 9,1% entre 18 i 24, un 30,5% entre 25 i 44, un 20% de 45 a 60 i un 14,8% 65 anys o més.
L'edat mediana era de 36 anys. Per cada 100 dones de 18 o més anys hi havia 88,1 homes.
La renda mediana per habitatge era de 36.363 $ i la renda mediana per família de 40.603 $. Els homes tenien una renda mediana de 32.444 $ mentre que les dones 23.842 $. La renda per capita de la població era de 18.581 $. Entorn del 5,9% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodson Terrace». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Woodson Terrace». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Teresa de Cardona i Enríquez

Teresa de Cardona i Enríquez fou abadessa de Santa Maria de Pedralbes de 1521 a 1562.
Era filla del duc de Cardona Joan Ramon Folc IV i Aldonza Enríquez y Quiñones. Cosina del rei Ferran II el Catòlic, aquest pactà el seu matrimoni amb Llorenç II de Mèdici. Teresa de Cardona renuncià (1515) els seus drets a l'herència paterna i a la materna a favor del seu germà, el duc Ferran I de Cardona, en consideració al dot quantiós que aportava al matrimoni (10.000 ducats d'or), però que, finalment no arribà a efectuar-se.
Posteriorment ingressà al monestir de Santa Maria de Jerusalem, i el 1521 fou elegida abadessa del de Pedralbes, on aconseguí nombrosos privilegis de Climent VII. Durant el seu abadiat es van escriure nou llibres, vuit per al cor i una santa regla, amb pergamí, caplletres i orles.

## Referències

* ↑ «Teresa de Cardona i Enríquez». Gran Enciclopèdia Catalana. Barcelona: Grup Enciclopèdia Catalana.
* ↑ Julio Giménez, Teresa. Catalanes del IX al XIX. Vic: Eumo, 2010, p. 46. ISBN 978-84-9766-383-0.
# Clifton (Arizona)

Clifton és una població dels Estats Units a l'estat d'Arizona. Segons el cens del 2007 tenia 2.324 habitants.

## Demografia

Segons el cens del 2000, Clifton tenia 2.596 habitants, 919 habitatges, i 685 famílies La densitat de població era de 67,5 habitants/km².
Dels 919 habitatges en un 41,3% hi vivien nens de menys de 18 anys, en un 57,3% hi vivien parelles casades, en un 10,4% dones solteres, i en un 25,4% no eren unitats familiars. En el 22,2% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,27.
Per edats la població es repartia de la següent manera: un 32,3% tenia menys de 18 anys, un 7,7% entre 18 i 24, un 29,8% entre 25 i 44, un 19,3% de 45 a 60 i un 10,9% 65 anys o més.
L'edat mediana era de 32 anys. Per cada 100 dones de 18 o més anys hi havia 105 homes.
La renda mediana per habitatge era de 39.786 $ i la renda mediana per família de 41.820 $. Els homes tenien una renda mediana de 39.813 $ mentre que les dones 19.485 $. La renda per capita de la població era de 15.313 $. Aproximadament el 8,1% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clifton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Clifton». American Fact Finder. Oficina del Cens dels Estats Units, 12-01-2010.
# El Magisterio Balear

El Magisterio Balear és una publicació pedagògica setmanal, editada en castellà a Palma, Mallorca, entre el gener de 1873 i el setembre de 1936.
Aquesta revista constituïa l'òrgan de l'Associació de Mestres de Primera Ensenyança de Balears i fou la continuació de El Fomento Balear. El director era el president de l'associació i el seu objectiu era difondre articles teòrics, tant dels membres de l'associació com d'altres indrets de l'Estat, i legislació sobre educació. La seva història es pot dividir en tres èpoques:
* Primera època (1873-1900). Fou dirigida per Antoni Umbert, Joan Oliver, Antoni Vadell, Bartomeu Danús, Maties Bosch, Dionisi Vidal, Jeroni Castaño i Bartomeu Terrades. Els primers mesos, entre gener i setembre, fou de periodicitat desenal i se subtitulà Periódico de Primera Enseñanza (1873-92). A partir de 1885 incorporà notícies estrangeres. Entre 1892 i 1900 se subtitulà Periódico semanal de Primera Enseñanza.
* Segona època (gener-juliol 1900). En fou director Francesc Sancho Deusa.
* Tercera època (octubre 1900-setembre 1936). En foren directors Sebastià Font, Joan Capó i Valls de Padrines i Francesc Rosselló Garí. Començà a incorporar algunes il·lustracions. Inicialment se subtitulà Semanario de Primera Enseñanza i durant la II República Órgano de los maestros de Primera Enseñanza de esta província.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 8. Palma: Promomallorca, p. 175. ISBN 84-8661702-2.
# Ruca (Bretanya)

Ruca (en bretó Ruskad) és un municipi francès, situat a la regió de Bretanya, al departament de Costes del Nord. L'any 1999 tenia 504 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 676 | 637 | 582 | 578 | 544 | 504 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2008 | Daniel Besnoux | |
| 2008- | Jean-Paul Daniel | |

## Referències

Viccionari
# Kintzheim

Kintzheim (en alsacià Kínze) és un municipi francès, situat a la regió del Gran Est, al departament del Baix Rin. L'any 1999 tenia 1.493 habitants. Limita amb Sélestat a l'est, Orschwiller al sud, Lièpvre a l'oest, La Vancelle i Châtenois al nord.
Forma part del cantó de Sélestat, del districte de Sélestat-Erstein i de la Comunitat de comunes de Sélestat.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.107 | 1.333 | 1.486 | 1.479 | 1.449 | 1.493 |

## Administració

Llista d'alcaldes :
| Període | Identitat |
| 1946-1947 | Félix Koenig |
| 1947-1977 | René Koenig |
| 1977-1989 | Alphonse Jenny |
| 1989- | Francis Weyh |
# Bisbat d'Itapetininga

El bisbat d'Itapetininga (portuguès: Diocese de Itapetininga ; llatí: Dioecesis Itapetiningensis) és una seu de l'Església catòlica al Brasil, que pertanyia a la regió eclesiàstica Sud 1, sufragània de l'arquebisbat de Sorocaba. Al 2020 tenia 407.600 batejats d'un total de 444.480 habitants. Està dirigida pel bisbe Gorgônio Alves da Encarnação Neto, C.R.

## Territori

La diòcesi comprèn 15 municipis de l'estat brasiler de São Paulo: Itapetininga, Alambari, Angatuba, Campina do Monte Alegre, Capela do Alto, Cesário Lange, Guareí, Paranapanema, Pilar do Sul, Porangaba, Quadra, São Miguel Arcanjo, Sarapuí, Tatuí i Torre de Pedra; a aquest s'afegeix el districte de Campos de Holambra al municipi d'Holambra.
La seu episcopal és la ciutat d'Itapetininga, on es troba la catedral de l'Alegria de Maria Verge. A São Miguel Arcanjo es troba el santuari i basílica menor de Sant Miquel Arcàngel.
El territori s'estén sobre 7.948 km² i està dividit en 40 parròquies, agrupades en 5 regions pastorals: Itapetininga, Tatuí, Nord, Oest i Sud.

## Història

La diòcesi va ser erigida el 15 d'abril de 1998 en virtut de la butlla Apostolicum munus del papa Joan Pau II, prenent el territori de l'arquebisbat de Sorocava i del bisbat d'Itapeva.

## Cronologia episcopal

* Gorgônio Alves da Encarnação Neto, C.R., des del 15 d'abril de 1998

## Estadístiques

A finals del 2019, la diòcesi tenia 407.600 batejats sobre una població de 444.480 persones, equivalent al 91,7% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 1999 | 300.000 | 380.000 | 78,9 | 29 | 27 | 2 | 10.344 | 18 | 4 | 36 | 19 |
| 2000 | 350.000 | 430.000 | 81,4 | 29 | 27 | 2 | 12.068 | 18 | 4 | 36 | 19 |
| 2001 | 305.000 | 310.000 | 98,4 | 29 | 27 | 2 | 10.517 | 18 | 2 | 51 | 20 |
| 2002 | 330.000 | 379.000 | 87,1 | 28 | 25 | 3 | 11.785 | 33 | 6 | 36 | 25 |
| 2003 | 350.000 | 380.000 | 92,1 | 30 | 27 | 3 | 11.666 | 34 | 6 | 36 | 26 |
| 2004 | 546.000 | 635.000 | 86,0 | 33 | 30 | 3 | 16.545 | 32 | 6 | 36 | 33 |
| 2006 | 375.000 | 388.000 | 96,6 | 32 | 29 | 3 | 11.718 | 33 | 6 | 36 | 26 |
| 2013 | 389.000 | 424.000 | 91,7 | 51 | 49 | 2 | 7.627 | 30 | 2 | 25 | 36 |
| 2016 | 398.000 | 434.000 | 91,7 | 54 | 51 | 3 | 7.370 | 64 | 3 | 10 | 37 |
| 2019 | 407.600 | 444.480 | 91,7 | 57 | 54 | 3 | 7.150 | 105 | 3 | 32 | 40 |

## Notes

* ↑ Decreto della Congregazione per il culto divino e la disciplina dei sacramenti, 25 maggio 2018; Prot. 175/18.

## Bibliografia

* Butlla Apostolicum munus, ASS 90 (1998), pp. 380–381 (llatí)

## Enllaços externs

* Anuari pontifici del 2020 i anteriors, publicat a www.catholic-hierarchy.org a la pàgina Diocese of Itapetininga (anglès)
* Pàgina oficial de la diòcesi (portuguès)
* Esquema de la diòcesi a www.gcatholic.org (anglès)